钦定古今图书集成/理学汇编/学行典/第252卷 > 骆象贤
## 钦定古今图书集成/理学汇编/学行典/第252卷 > 骆象贤

按《绍兴府志》：“骆象贤，字则民，诸暨人。笃行好学，于书
无所不窥，为文直述事情，不求华致。时尝斟酌六礼
之要，表率乡俗，乡人化之。为园于枫溪之上，图书满
屋，至老玩读不辍。家素饶，值岁饥，出粟千石以赈。朝
廷赐敕旌异，仍复其家。所著有《羊枣集》《笃终易览》《溪
园遗稿》《归全集》等书。”